O‘zbekistonlik professional bokschi Shohjahon Ergashev 10 noyabr kuni o‘zining navbatdagi jangini o‘tkazadi. Unga navbatdagi jangda amerikalik Zak Remsi raqiblik qiladi. Ma’lumot uchun, Zak shu kungacha professional ringda 12ta jang o‘tkazib, ularning 8tasida g‘alaba qozongan (4tasi nokaut evaziga). 4ta jangda mag‘lub bo‘lgan (2ta nokaut). Shohjahon Ergashev esa professional boksdagi faoliyati davomida 14ta jang o‘tkazib, ularning barchasini o‘z foydasiga hal qilgan. 13ta jangda muddatidan oldin g‘alaba qozona olgan. U oxirgi jangini 19 avgust kuni Moskvada o‘tkazgan, WBA International kamarini himoya qilish jangida ugandalik Juma Vasvani nokautga uchratgandi.